Z A K L J U Č C I

28. sjednice Upravnog vijeća Dječjeg vrtića Vrbovec održane dana 9.2.2023. godine elektronskim putem.

D N E V N I R E D

1. Usvajanje zapisnika sa 27. sjednice Upravnog vijeća održane 19. siječnja 2023. godine,
2. Odluka o izboru kandidata za radno mjesto odgojitelja na određeno puno radno vrijeme – zamjena za rodiljni i roditeljski dopust,
3. Odluka o neizboru kandidata za radno mjesto stručnog suradnika logopeda,
4. Odluka o izboru kandidata za radno mjesto pomoćnika za dijete s teškoćama u razvoju na određeno nepuno radno vrijeme u trajanju od 20 sati tjedno,
5. Odluka o raspisivanju natječaja za radno mjesto odgojitelja na određeno puno radno vrijeme,
6. Odluka o raspisivanju ponovljenog natječaja za radno mjesto stručnog suradnika logopeda na određeno puno radno vrijeme,
7. Financijsko izvješće Dječjeg vrtića Vrbovec za 2022. godinu.

Ad. 1.

Zaključak:

 Usvaja se zapisnik s 27. sjednice Upravnog vijeća održane 19. siječnja 2023. godine.

Ad. 2.

Upravno vijeće Dječjeg vrtića Vrbovec donosi

O D L U K U

O IZBORU KANDIDATA ZA ZASNIVANJE RADNOG ODNOSA

NA ODREĐENO PUNO RADNO VRIJEME

I.

Po natječaju za radno mjesto odgojitelja na određeno puno radno vrijeme KLASA: 112-01/23-01/01, URBROJ: 238-32-69-04-23-2 objavljenom 23. siječnja 2023. godine, temeljem Zakona o predškolskom odgoju i obrazovanju (NN 10/97, 107/07, 94/13, 98/19 i 57/22), na prijedlog zamjenice za vrijeme privremene spriječenosti ravnatelja izabrana je sljedeća kandidatkinja:

Patricija Klenovšak, studentica ranog i predškolskog odgoja.

.

II.

Nalaže se zamjenici za vrijeme privremene spriječenosti ravnatelja Dječjeg vrtića Vrbovec s izabranom kandidatkinjom sklopiti ugovor o radu sukladno članku 26., stavku 5. Zakona o preškolskom odgoju i obrazovanju.

III.

Ova Odluka stupa na snagu danom donošenja.

O b r a z l o ž e n j e

Temeljem odluke Upravnog vijeća Dječjeg vrtića Vrbovec KLASA: 112-01/23-01/01, URBROJ: 238-32-69-04-23-1 od 19. siječnja 2023. godine, raspisan je natječaj za radno mjesto odgojitelja/ice na određeno puno radno vrijeme (1 izvršitelj) KLASA: 112-01/23-01/01, URBROJ: 238-32-69-04-23-2 te je isti, sukladno Zakonu o predškolskom odgoju i obrazovanju, objavljen 23. siječnja 2023. godine.

Na raspisani natječaj prijavila se jedna kandidatkinja te je zamolbi priložila dokumentaciju traženu u natječaju.

Zamjenica za vrijeme privremene spriječenosti ravnatelja predložila je zasnivanje radnog odnosa na određeno puno radno vrijeme s Patricijom Klenovšak, studenticom studija predškolskog odgoja i obrazovanja, do pet mjeseci, sukladno Zakonu o predškolskom odgoju i obrazovanju.

Upravno vijeće Dječjeg vrtića Vrbovec jednoglasno je prihvatilo prijedlog ravnateljice te je odlučeno kao u izreci ove Odluke.

Predsjednica Upravnog vijeća:

Maja Novosel

Ad. 3.

 Upravno vijeće Dječjeg vrtića Vrbovec donosi

O D L U K U

O NEIZBORU KANDIDATA ZA ZASNIVANJE RADNOG ODNOSA

NA ODREĐENO PUNO RADNO VRIJEME

I.

Po natječaju za radno mjesto stručnog suradnika logopeda na određeno puno radno vrijeme KLASA: 112-01/23-01/02, URBROJ: 238-32-69-04-23-2 objavljenom 23. siječnja 2023. godine, temeljem Zakona o predškolskom odgoju i obrazovanju (NN 10/97, 107/07, 94/13, 98/19 i 57/22) nije izabran kandidat.

II.

Nalaže se zamjenici za vrijeme privremene spriječenosti ravnatelja Dječjeg vrtića Vrbovec raspisati ponovljeni natječaj za radno mjesto stručnog suradnika logopeda/stručne suradnice logopedinje na određeno puno radno vrijeme.

III.

Ova Odluka stupa na snagu danom donošenja.

O b r a z l o ž e n j e

Temeljem odluke Upravnog vijeća Dječjeg vrtića Vrbovec KLASA: 112-01/23-01/02, URBROJ: 238-32-69-04-23-1 od 19. siječnja 2023. godine, raspisan je natječaj za radno mjesto stručnog suradnika logopeda/stručne suradnice logopedinje na određeno puno radno vrijeme (1 izvršitelj) KLASA: 112-01/23-01/02, URBROJ: 238-32-69-04-23-2 te je isti, sukladno Zakonu o predškolskom odgoju i obrazovanju, objavljen 23. siječnja 2023. godine.

Na raspisani natječaj nije pristigla niti jedna zamolba te je odlučeno kao u dispozitivu ove odluke.

Predsjednica Upravnog vijeća:

Maja Novosel

Ad. 4.

 Upravno vijeće Dječjeg vrtića Vrbovec donosi

O D L U K U

O IZBORU KANDIDATA ZA ZASNIVANJE RADNOG ODNOSA

NA ODREĐENO NEPUNO RADNO VRIJEME

I.

Po natječaju za radno mjesto pomoćnika za dijete s teškoćama u razvoju na određeno nepuno radno vrijeme KLASA: 112-01/23-01/03, URBROJ: 238-32-69-04-23-2 objavljenom 23. siječnja 2023. godine, temeljem Zakona o predškolskom odgoju i obrazovanju (NN 10/97, 107/07, 94/13, 98/19 i 57/22), na prijedlog zamjenice za vrijeme privremene spriječenosti ravnatelja izabrana je sljedeća kandidatkinja:

Romana Brčina, SSS primalja.

II.

Nalaže se zamjenici za vrijeme privremene spriječenosti ravnatelja Dječjeg vrtića Vrbovec s izabranom kandidatkinjom sklopiti ugovor o radu na određeno nepuno radno vrijeme u trajanju od 20 sati tjedno.

III.

Ova Odluka stupa na snagu danom donošenja.

O b r a z l o ž e n j e

Temeljem odluke Upravnog vijeća Dječjeg vrtića Vrbovec KLASA: 112-01/23-01/03, URBROJ: 238-32-69-04-23-1 od 19. siječnja 2023. godine, raspisan je natječaj za radno mjesto pomoćnika/ice za djecu s teškoćama u razvoju na određeno nepuno radno vrijeme (1 izvršitelj) KLASA: 112-01/23-01/03, URBROJ: 238-32-69-04-23-2 te je isti, sukladno Zakonu o predškolskom odgoju i obrazovanju, objavljen 23. siječnja 2023. godine.

Na raspisani natječaj prijavila se jedna kandidatkinja te je zamolbi priložila dokumentaciju traženu u natječaju.

Zamjenica za vrijeme privremene spriječenosti ravnatelja predložila je zasnivanje radnog odnosa na određeno nepuno radno vrijeme u trajanju od 20 sati tjedno s Romanom Brčinom, SSS primaljom.

Upravno vijeće Dječjeg vrtića Vrbovec jednoglasno je prihvatilo prijedlog ravnateljice te je odlučeno kao u izreci ove Odluke.

Predsjednica Upravnog vijeća:

Maja Novosel

Ad. 5.

Članovi Upravnog vijeća dobili su u materijalima obrazloženje 5. točke dnevnog reda u kojem je navedeno da odgojiteljici Lori Čučurić ističe ugovor o radu sklopljen do pet mjeseci kao nestručnoj zamjeni te je ponovno potrebno raspisati natječaj za radno mjesto odgojitelja na određeno puno radno vrijeme - zamjena za Lovorku Jarić koja se nalazi na rodiljnom dopustu. Petra Prelog, zamjenica za vrijeme privremene spriječenosti ravnatelja predložila je raspisivanje natječaja za radno mjesto odgojitelja na određeno puno radno vrijeme.

U danom roku sedam članova upravnog vijeća izjasnilo se „ZA“ usvajanje točke.

Nije bilo pitanja ni primjedbi te se prijedlog sa sedam glasova „ZA“ smatra usvojenim.

 Upravno vijeće Dječjeg vrtića Vrbovec donosi

O D L U K U

I.

Raspisuje se ponovljeni natječaj za radno mjesto odgojitelja/ice na određeno puno radno vrijeme, jedan izvršitelj, zamjena rodiljni i roditeljski dopust, do povratka radnice na rad.

II.

Ova Odluka stupa na snagu danom donošenja.

O b r a z l o ž e n j e

 Na radno mjesto odgojitelja, zamjena za odsutnu radnicu Lovorku Jarić po natječaju KLASA: 112-02/22-01/05, URBROJ: 238-32-69-01-22-1 objavljenom 23. rujna 2022. godine zaposlena je, sukladno članku 26., stavku 5. Zakona o predškolskom odgoju i obrazovanju, osoba koja ne ispunjava uvjete za navedeno radno mjesto, a kojoj ugovor o radu ističe 9. ožujka 2023. godine, stoga je potrebno ponovno raspisati natječaj.

 Zbog svega navedenog odlučeno je kao u dispozitivu ove odluke.

Predsjednica Upravnog vijeća

Maja Novosel

Ad 6.

Članovi Upravnog vijeća dobili su u materijalima obrazloženje 6. točke dnevnog reda u kojem je navedeno da na raspisani natječaj za radno mjesto stručnog suradnika logopeda nije se prijavio niti jedan kandidat te je potrebno ponovno raspisati natječaj.

U danom roku sedam članova upravnog vijeća izjasnilo se „ZA“ usvajanje točke.

Nije bilo pitanja ni primjedbi te se prijedlog sa sedam glasova „ZA“ smatra usvojenim.

 Upravno vijeće Dječjeg vrtića Vrbovec

O D L U K U

I.

Raspisuje se ponovljeni natječaj za radno mjesto stručnog suradnika logopeda/stručne suradnice logopedinje na određeno puno radno vrijeme za zamjenu za roditeljski dopust te godišnji odmor odsutnog radnika – jedan izvršitelj.

II.

Ova Odluka stupa na snagu danom donošenja.

O b r a z l o ž e n j e

 Zbog korištenja roditeljskog dopusta stručnog suradnika logopeda, raspisan je temeljem Odluke Upravnog vijeća KLASA: 112-01/23-01/02, URBROJ: 238-32-69-04-23-1 natječaj KLASA: 112-01/23-01/02, URBROJ: 238-32-69-04-23-2 te je objavljen 23. siječnja 2023. godine. Na raspisani natječaj nije se prijavio niti jedan kandidat te je potrebno ponovno raspisati natječaj.

 Zbog svega navedenog odlučeno je kao u dispozitivu ove odluke.

Predsjednica Upravnog vijeća

Maja Novosel

Ad 7.

Članovi Upravnog vijeća dobili su u materijalima obrazloženje 7. točke dnevnog reda u kojem je navedeno da se obrazloženje Financijskog izvješća Dječjeg vrtića Vrbovec nalazi u ostalim prilozima te je potrebno donijeti odluku o usvajanju Financijskog izvješća za 2022. godinu.

U danom roku sedam članova upravnog vijeća izjasnilo se „ZA“ usvajanje točke.

Nije bilo pitanja ni primjedbi te se prijedlog sa sedam glasova „ZA“ smatra usvojenim.

 Upravno vijeće Dječjeg vrtića Vrbovec donosi

I.

Prihvaća se financijsko izvješće Dječjeg vrtića Vrbovec za 2022. godinu.

II.

Ova Odluka stupa na snagu danom donošenja.

Predsjednica Upravnog vijeća:

Maja Novosel

 Zapisničarka: Predsjednica Upravnog vijeća:

 Višnja Marjanac Maja Novosel

KLASA: 007-04/23-01/03

URBROJ: 238-32-69-02-23-2